Пак Бум

*Энэ бол Солонгос нэр; овог нь Пак.*

**Park Bom** () нь Өмнөд Солонгосын дуучин бөгөөд **Bom** гэх нэрээрээ олонд танигдсан, Өмнөд Солонгосын 2NE1 охидын хамтлагийн гишүүн юм.

Bom нь өөрийн хөгжмийн гараагаа 2006 онд YG Entertainment-ийн дор, Big Bang, *Lexy* болон *Masta Wu* нарын дуунд хамтран оролцсоноор эхэлжээ. 2009 онд тэрээр 2NE1 хамтлагийн гоцлол дуучнаар дэбют хийсэн. Bom YG Entertainment-ийн удирдлаган дор "You and I" болон "Don't Cry" гэсэн хоёр бие даасан дуугаа гаргасан бөгөөд тухайн үедээ Өмнөд Солонгосын үндэсний хөгжмийн чарт болох *Gaon Digital Chart*-ыг тэргүүлж байв. Тэрээр 2010 оны *Mnet Asian Music Awards*-аас *Best Digital Single* шагналыг хүртжээ. 

2016 онд 2NE1 хамтлаг тарсны дараа Bom 2016 оны 11 сард YG Entertainment-аас гарч, 2018 оны 7 сард *D-Nation Entertainment*-тай гэрээ байгуулж, 2019 оны 3 сард *"Spring"* нэртэй дуугаараа эргэн эрэлт хийсэн ба удалгүй 5 сард *"re: Blue Rose"* цомгоо Mamamoo хамтлагийн гишүүн *Wheein*-тэй хамтарсан *"4:44"* дууны хамт гаргажээ. 2023 онд *"You & I"* нэртэй анхны бие даасан тоглолтоо хийж, реппэр *Dawn*-тэй хамтран *"I"* хэмээх дижитал дуугаа гаргасан юм. 

## Намтар
Park Bom нь 1984 оны 3 сарын 24нд Өмнөд Солонгосын Сөүл хотод төрсөн. Түүний төрсөн эгч нь виолончель хөгжимчин *Park Go-eun* юм. 6-р ангид байхдаа АНУ-руу суралцахаар явж, АНУ-д бага дунд сургуульд сурч байхдаа тэрээр анхаарал сулрах гиперактив эмгэгтэй (ADHD) гэж оношлогджээ. Ахлах сургуулиа *Bethel ME* дахь *"Gould Academy"*-д суралцаж, *"Lesley University"*-д сэтгэл судлалын ангид элсэн орсон ч, тэрээр хөгжмийн чиглэлээр суралцахыг хүсч байсан учраас *Berklee хөгжмийн коллеж*-д элсэн суралцаж 2008 онд амжилттай төгсжээ.

## Карьер
### 2006–2009: Карьерын эхлэл
Park хөгжмийн карьераа Өмнөд Солонгост үргэлжлүүлэхээр АНУ-гаас буцаж ирээд YG Entertainment-д орохын тулд олон удаа шалгаруулалтанд оролцож, гурван жил шалгуулсны эцэст 2006 онд элссэн гэж тухайн үед YG-ийн гүйцэтгэх захирал байсан, хөгжмийн продюсер Yang Hyun-suk хэлж байжээ. Тэрээр дадлагажигч байх хугацаандаа лимфаденит буюу тунгалгийн булчирхайн үрэвсэлтэй гэж оношлогдож, түүнээс хойш уг өвчнөөр өвдсөн хэвээр байгаа. 2006 онд тэрээр Big Bang-ын анхны дуунууд болох *"We Belong Together"* болон *"Forever with U"* дуунуудад хамтран дуулж, дуучин *Lexy* болон *Red Roc* нарын *"Baby Boy"* болон *"Along My Way"* зэрэг уран бүтээлүүд дээр нь тус тус хамтран дуулжээ. Мөн тэрээр **Samsung** брэндийн *Anycall* утасны сурталчилгааны клипэнд Солонгосын алдарт поп од Lee Hyori-той хамтран тоглож, *Anycall* утасны *"Anystar"* дууг G-Dragon болон *Gummy* нартай хамтран дуулжээ. 

### 2009-2013: 2NE1 болон соло үйл ажиллагаа
2009 оны эхээр *2NE1* гэсэн нэртэй 4 гишүүнтэй шинэ хамтлагийн гоцлол дуучнаар дэбют хийх нь зарлагдаж, *CL*, *Dara*, *Minzy* нартай хамт дэбют хийхээсээ өмнө Big Bang хамтлагийн *"Lollipop"* дуун дээр хамтарч, 2NE1 удалгүй өөрсдийн анхны сингль *"Fire"* дуугаа гаргасан. *"Lollipop"* болон *"Fire"* дуунууд нь тухайн үеийн Солонгосын хөгжмийн чартуудыг тэргүүлж байв. 2009 оны 7 сарын 1нд 2NE1 хамтлаг ''"I Don't Care"* дуугаа гаргаснаар тус дуу нь 2009 оны *Mnet Asian Music Awards*-аас *"Оны шилдэг дуу"* шагналыг хүртэж, энэ нь тэднийг дэбют хийсэн жилдээ дэсан (deasang буюу гол шагнал) хүртсэн анхны хамтлаг болгожээ. 2009 оны 8 сард *"I Don't Care"* дууныхаа промошн ажлыг дуусгасныхаа дараа гишүүд соло уран бүтээлдээ анхаарлаа хандуулахаар түр зуурын завсарлага авч, Bom өөрийн анхны соло дуугаа *"You and I"* нэртэйгээр 10 сарын 28нд гаргажээ. Тус дуу нь 2010 оны *Mnet Asian Music Awards*-аас *"Шилдэг дижитал сингл"* шагналыг хүртсэн юм.

2010 оны сүүлээр *GD & TOP* нарын *"Oh Yeah"* дууны Солонгос болон Япон хувилбарт хамтран дуулж, Япон хувилбарын клипэнд нь тогложээ. 2011 оны 4 сарын 21нд *"Don't Cry"* хэмээх хоёр дахь бие даасан дижитал дуугаа гаргасан нь томоохон чартуудыг тэргүүлж perfect all-kill хийжээ. 2013 онд нэг агентлагт харьяалагддаг дуучин Lee Hi-тай хамтран *"Bom & Hi"* нэртэй sub-unit байгуулж, тэд 12 сарын 17нд *Mariah Carey*-ын *"All I Want for Christmas Is You"* дууны коверыг гаргажээ. Мөн тэр жил G-Dragon-ы *"Black"'' дууны Япон хувилбарт хамтран дуулжээ.

## Телевизийн бүтээл
### Кино
### Вэб цуврал
### Телевизийн шоу
## Уран бүтээл
### Цомог
### Хамтарсан дуу
### Кино болон нэвтрүүлгийн дуу
## Шагнал болон номинаци
## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд